laion/Wikipedia-Exotic huggingface dataset:
רונאן המאשים

רונאן המאשים (באנגלית: Ronan the Accuser) הוא דמות בדיונית של נבל-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Fantastic Four #65 מאוגוסט 1967, והיא נוצרה בידי הכותב סטן לי והמאייר ג'ק קירבי. למרות שהוא משמש בעיקר כאויבם של ארבעת המופלאים ושומרי הגלקסיה, רונאן הפך בהמשך לדמות אצילית יותר. רונאן נולד בכוכב הלכת הלה שבאימפריית הקרי, בענן מגלן הגדול. הוא חבר בחיל המאשימים, שמשמשים כמקביליהם החייזרים של מושלים צבאיים ומושבעים ארציים. עם הזמן הוא עלה בסולם הדרגות והפך לשלישי בעוצמתו באימפריית הקרי. האינטלקט העילאי (Supreme Intelligence) העניק לו את התואר "המאשים העליון של אימפריית הקרי". רונאן נשלח לכדור הארץ כדי לחקור את תבוסתו של רובוט שמירה של אימפריית הקרי מידי ארבעת המופלאים. הקבוצה מביסה את רונאן, מה שמוביל את גזע הקרי לשלוח לכדור הארץ משלחת של תצפיתנים, ובהם קפטן מאר-וול. הוא מנסה בהמשך לתפוס פיקוד על אימפריית הקרי ולהפיל את האינטלקט העילאי, אך זה האחרון מחזיק אותו תחת רסן. רונאן מצליח לשבור את אחיזתו של האינטלקט העילאי מעליו ונלחם בקפטן מאר-וול, שבגד בגזע שלו והצטרף לצד גיבורי העל. במהלך מלחמת קרי-סקרול השנייה, רונאן מוציא להורג מתחזה סקרול של הגולש הכסוף. בתחילת אירועי "השמדה", רונאן מואשם בבגידה והוא מגלה שהופלל בידי חבר בכיר בבית המלוכה של הקרי. לאחר שהגן על אימפריית הקרי מפני גל ההשמדה של אניהילוס, רונאן מטהר את שמו והורג את הבוגד, לא לפני שזה האחרון מחבל באינטלקט העילאי. במעשה של חסד, רונאן הורג את האינטלקט העילאי והופך לשליט של אימפריית הקרי. במהלך שליטתם של גזע הפלנקס על הקרי באירועי "השמדה: כיבוש", רונאן עוזר לבני עמו להשתחרר מהכיבוש. רונאן מחזיק בכוח ובמהירות על-אנושיים, ובאמצעות השימוש בשלד חיצוני מקבל יכולת תעופה והקרנת אנרגיות. את דמותו של רונאן בסרטי הלייב אקשן "שומרי הגלקסיה" ו"קפטן מארוול" מגלם השחקן לי פייס. מדיה וקבצים בנושא רונאן המאשים בוויקישיתוף דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
תוכנית ברקים

תוכנית "ברקים" היא תוכנית של היחידה הטכנולוגית של אגף המודיעין, במסגרת העתודה האקדמית של צה"ל. התוכנית כוללת שתי מגמות. במגמת "ברקים מכונות" משלימים החניכים תואר ראשון ותואר שני (כולל תזה) בפקולטה להנדסת מכונות בטכניון. במגמת "ברקים מכונות פיזיקה" לומדים החניכים תואר ראשון כפול בהנדסת מכונות ובפיזיקה (B.Sc), ותואר שני בהנדסת מכונות (M.Sc).בוגרי התכנית משרתים בצה"ל כקצינים שירות מורחב של 5 שנים ו-8 חודשים, המורכב משירות חובה ושלוש שנות שירות קבע נוספות. תוכנית "ברקים" הוקמה בשנת 2001 תחת חסותו של אמ"ן במטרה למלא את הצורך במהנדסים בעלי הכשרה מחקרית ופיתוחית, כך שיהוו עתודה לתחום המחקר והפיתוח בצה"ל. מקור השם "ברקים" מן התנ"ך - "קול רעמך בגלגל האירו ברקים תבל; רגזה ותרעש הארץ" (תהילים, ע"ז, י"ט). התכנית היא תוכנית אינטגרלית עם מסלול העתודה בצה"ל, אך הכשרת חניכי התכנית שונה משאר העתודאים במספר אופנים: במהלך הקיץ הראשון ללימודיהם, עוברים החניכים טירונות עם שאר העתודאים כדי לקבל הסמכת רובאי 02. במהלך הסמסטר הרביעי ללימודיהם, עוברים החניכים סדרת חילות בה הם נחשפים ליחידות השונות בצה"ל ובמערכת הביטחון (חיל הטכנולוגיה והאחזקה, חיל האוויר, חיל המודיעין, חיל הים ורפא"ל) ושם מוצגים להם התפקידים הצפויים להם. במהלך הקיץ השני ללימודיהם, עוברים החניכים קורס קציני מטה בבית הספר לקצינים (בה"ד 1). מספר חניכי התכנית אף זכו לאות מצטיין בקורס הקצינים. לאחר חזרתם מקורס הקצינים עוברים החניכים תהליך שיבוצים לתפקידים, בשונה משאר העתודאים אשר משובצים בתום לימודיהם. עד הקיץ השלישי ללימודיהם נדרשים חניכי התכנית לסיים את התואר הראשון, שנה מוקדם מהמסלול הרגיל, ואף להתחיל את העבודה המחקרית למען השלמת התואר השני. במהלך השנה הרביעית ללימודיהם הסטודנטים משלימים את דרישותיהם לתואר השני, כולל עבודת המחקר, ובסופה מתגייסים לחילות אליהם שובצו. בתום לימודיהם החניכים נדרשים לשרת כקצינים בתפקידים בהם שובצו שירות מורחב של 5 שנים ו-8 חודשים, המורכב משנתיים ושמונה חודשים שירות חובה ושלוש שנות שירות קבע נוספות. דרישות הקבלה לתוכנית הן גבוהות מהנדרש לקבלה לפקולטה להנדסת מכונות. בנוסף, החניכים צריכים לעמוד ברף ציונים גבוה לאורך כל המסלול. דרישות הסף למיון הן: ציון הבחינה הפסיכומטרית - מעל 675. 5 יח"ל מתמטיקה, 5 יח"ל פיזיקה ו-5 יח"ל אנגלית. ציון דפ"ר של 70 או מעלה. בנוסף, על החניכים לעבור מיונים אישיותיים ומקצועיים בהן תבחן התאמתם לאופיה הייחודי של התכנית וללימודי הנדסה אינטנסיביים. התוכנית היא אחת התוכניות היחידות במסלול העתודה המכשירות את חניכיהן לתואר שני עם תזה, בנוסף לתואר הראשון. בנוסף, חניכי התוכנית מקבלים יחס אישי וליווי צמוד הן מהאוניברסיטה והן מהמנהלת שהוקמה במיוחד עבור התוכנית, הנמצאת תחת היחידה הטכנולוגית של אגף המודיעין. מפקדי התוכנית הם קצינים בחיל המודיעין. במהלך לימודיהם בטכניון, מקבלים החניכים מספר הטבות: מענק כספי שנתי של 5000 שקלים, בנוסף למענק העתודה הרגיל, למשך 4 שנים. זכאות אוטומטית בקבלת מעונות בטכניון. מלגה חודשית במהלך הלימודים לתואר השני. רפרנט צמוד בדרגת פרופסור המלווה ומסייע לחניכי התכנית. תוכנית ברקים, באתר מתגייסים תוכנית ברקים, באתר הטכניון תוכנית ברקים-חומרים, באתר אוניברסיטת בן-גוריון דף הפייסבוק של תוכנית ברקים ציידי המוחות Lightning strikes תוכנית "ברקים" לעתודאים
טאיאוהא

טאיאוהא (בטהיטית: Taioha'e) היא העיירה הראשית של האי נוקו היבה שבאיי מרקיז שבפולינזיה הצרפתית. העיירה היא המרכז המנהלי של איי מרקיז. העיר שוכנת בחלקו הדרומי של האי בתוך לוע הר געש כבוי שבחלקו התמוטט לתוך האוקיינוס ויצר מפרץ. במרחק 30 ק"מ מהעיר שוכן שדה התעופה של האי. במרכז העיר שוכנת הקתדרלה של איי מרקיז (Notre-Dame des Marquises) והיא מקום מושבו של הבישוף של האיים. נכון לשנת 2012 מנתה אוכלוסיית העיירה 2,133 תושבים. נמל טאיאוהא היה בסיס שממנו יצאו ספינות של הצי האמריקני במהלך מלחמת 1812 לשבש את פעולתם של קווי הסחר הימי הבריטי. העיר הייתה מקום גלותם של כמה ממתנגדיו של נפוליאון השלישי בשנות החמישים של המאה ה-19. צ'ילה אריקה, צ'ילה מדיה וקבצים בנושא טאיאוהא בוויקישיתוף "Taiohae". French Polynesia: Other Islands Sights. Fodor's Travel. Retrieved 28 December 2011. Thomas Brinkhoff: City Populations - Population of Taiohae, MAR, French Polynesia
הלשון השוודית

הלשון השוודית (במקור: הַלָּשׁוֹן הַשְּׁוֶדִית) הוא שיר של המשורר נתן אלתרמן שפורסם במסגרת "הטור השביעי" בעיתון "דבר" בתאריך ט' בתשרי התש"ד, 8 באוקטובר 1943. באמצעות השיר משבח אלתרמן ומודה לאומה השוודית על כך שהיא מקבלת את היהודים הזקוקים למקלט מדיני בזמן השואה (ראו הרחבה: שוודיה והשואה). זהו אחד משיריו של אלתרמן העוסקים בשואת יהודי אירופה, הכוללים, בין היתר, את "מכל העמים" מ-1942 ואת "מכתבו של מנחם מנדל" מ-1945. "מעטים הם יודעי הלשון השודית..." "...כי ארצם בהרים ובפיורדים אובדת, וקטן ומוצנע העם." הבית הראשון הוא מעין הקדמה לשיר, והוא כביכול מסביר ומתאר את בידודה של האומה השוודית ואת "דלות" שפתה: "כי ארצם בהרים ובפיורדים אובדת". "ועת שודיה אמרה: "הנני מקבלת מגבול דניה את כל היהודים הגולים"... השיר נכתב בעקבות המבצע להצלת יהודי דנמרק מידי הנאצים, שאירע ימים מעטים קודם לפרסום השיר. בבית זה אנו רואים זאת בבירור, באמצעות השורה: "ועת שודיה אמרה: "הנני מקבלת מגבול דניה את כל היהודים הגולים". בבית זה, עושה אלתרמן אנלוגיה בין פשטות השפה השוודית, כביכול, לבין פשטותה ונדיבותה של האומה עצמה. לדבריו, בשפות של "עמי החלד" ישנן מילים כגון: "אינפילטרציה", "קווטה", ו"ויזה", אך בלשון השוודית מקבלים אורחים בזרועות פתוחות ובלי דרישות ואישורים: "היא כותבת פשוט: "הכניסה מותרת"," "ויסלח לה האל על דלות הסגנון." המשורר ממשיך להלל את מדיניותם האנושית של השוודים. בבתים האלה חלה תפנית קלה בשיר. אלתרמן מפנה אצבע מאשימה לכיוון המדינות שלא קיבלו את פליטי המלחמה היהודים, ומוכיח אותן על קור ליבן. בבתי הסיום, עובר אלתרמן לעולמות עליונים, ומדגיש את גודל המעשה ("הולידו דמעה בעיני מרום") עד כדי כך שגרם לאל לדמוע. נתן אלתרמן, הלשון השוודית, דבר, 8 באוקטובר 1943
Atom Heart Mother World Tour

Atom Heart Mother World Tour היה סיבוב הופעות בינלאומי של להקת פינק פלויד. הסיבוב התחיל בספטמבר 1970 והסתיים באוקטובר 1971. במהלכו הלהקה הגיעה לראשונה למדינות כגון אוסטרליה ויפן. הופעות אלו נועדו לקדם את אלבומם החדש של הלהקה תחת אותו השם, שהיצירה המרכזית מתוכו, כללה השתתפות של כלי נגינה קלאסיים רבים. כדי לנגן חלקים אלו, שכרה הלהקה תזמורות ונגנים קלאסיים מקומיים בכל מקום בו הם הופיעו. במהלך שהותם ביפן, הלהקה נדרשה להחליט על הדימוי של העטיפה לאלבומם העתידי Meddle. המעצב הגרפי של אלבומיהם סטורם ת'ורג'רסון יצר קשר עם הלהקה בשיחת טלפון טרנס-אטלנטית והציע דימוי אשר לא היה מקובל על הלהקה, שביקשה שהעטיפה תציג דימוי של "אוזן מתחת למים", וכך אכן היה. לפני תחילת סיבוב ההופעות, פינק פלויד ניגנו בהופעות בתחילת 1970 שירים ממגוון הרפרטואר שלהם, לרבות קטע אינסטרומנטלי שנכתב עבור הפסקול של הסרט נקודת זבריצקי. הקטע נקרא "The Violent Sequence" (בתרגום חופשי:"הקטע האלים"). קטע זה היה הבסיס לשיר "Us and Them" שמאוחר יותר ייכלל באלבומם הנמכר ביותר – The Dark Side of the Moon. ההבדל העיקרי בין הקטעים היה היעדר המילים מהגרסה הראשונה. למעט זאת, שני הקטעים זהים כמעט לחלוטין. קטע נוסף שניגנו באותה תקופה בשם "Embryo", לא פורסם בתקליט עד ליציאת תקליט האוסף של הלהקה "Works". בינואר 1970, התחילה הלהקה לנגן בהופעות קטע אינסטרומנטלי ללא כותרת, שייהפך בסופו של דבר לשיר המרכזי של אלבומם הבא Atom Heart Mother. בשלב זה, הקטע עדיין נוגן ללא עיבוד לתזמורת ומקהלה, כפי שהוא יופיע בגרסת האלבום (בעזרתו של המלחין רון גיסין, שעזר ללהקה לסיים את העבודה על היצירה). זו הייתה הפעם הראשונה שהלהקה ניגנה קטע לא גמור בהופעות חיות כחלק מתהליך העבודה עליו (דבר שהם ימשיכו לעשות עד 1975). רשימת שירים אופיינית של הופעת הלהקה במהלך הסיבוב כללה את סדר השירים הבא: "Astronomy Domine" "Interstellar Overdrive" "Set the Controls for the Heart of the Sun" "A Saucerful of Secrets" "Cymbaline" "Green Is the Colour" "Main Theme" "Careful with That Axe, Eugene" "Sysyphus", pts. 1–4 "Grantchester Meadows" "Embryo" "Us and Them" "Heart Beat, Pig Meat" "Atom Heart Mother" "Fat Old Sun" "Alan's Psychedelic Breakfast" "Several Species of Small Furry Animals Gathered Together in a Cave and Grooving with a Pict" (השיר נוגן חלקית) "Corrosion" "More Blues" דייוויד גילמור – גיטרות ושירה רוג'ר ווטרס – בס ושירה ריצ'רד רייט – קלידים ושירה ניק מייסון – תופים פרק זה לוקה בחסר. אנא תרמו לוויקיפדיה והשלימו אותו. רשימה מלאה של תאריכי הופעות ומיקומן של להקת פינק פלויד בין השנים 2005-1964 Mason, Nick (2005), Philip Dodd, ed., Inside Out - A Personal History of Pink Floyd (Paperback ed.), Phoenix p. 160
העבודה הטובה ביותר בעולם (סרט)

העבודה הטובה ביותר בעולם (בצרפתית: Le Plus Beau Métier du monde) הוא סרט דרמה צרפתי משנת 1996 שביים ג'רארד לאוזיר (Gérard Lauzier). הסרט, בכיכובו של ז'ראר דפארדיה, השתתף בפסטיבל הסרטים הבינלאומי במוסקבה ה-20. "העבודה הטובה ביותר בעולם", במסד הנתונים הקולנועיים IMDb (באנגלית) "העבודה הטובה ביותר בעולם", באתר AllMovie (באנגלית) "העבודה הטובה ביותר בעולם", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אשלגן פתלטי

אשלגן פתלטי (באנגלית: Potassium Hydrogen Phthalate, מופיע בקיצור בתור KHP), הוא תרכובת מלח חומצית. הוא מופיע בצורות שונות, לרבות אבקה לבנה, קריסטלים חסרי צבע, תמיסה חסרת צבע, ומוצק יוני שהוא מלח אשלגני של חומצה פתלית. המימן הוא חומצי במעט, ולכן משמש פעמים רבות לטיטרציה של חומצה-בסיס. הוא מוצק ויציב באוויר, ולכן קל לשקול אותו בדיוק רב. הוא אינו היגרוסקופי. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
העבודה הטובה ביותר בעולם

האם התכוונתם ל... העבודה הטובה ביותר בעולם (סרט) – סרט קולנוע צרפתי משנת 1996 העבודה הטובה ביותר בעולם (קמפיין) – קמפיין פרסום מטעם מדינת קווינסלנד באוסטרליה
פוקהונטס 2: מסע לעולם חדש

פוקהונטס 2: מסע לעולם חדש (באנגלית: Pocahontas II: Journey to a New World) הוא סרט הנפשה של חברת וולט דיסני שיצא בשנת 1998, המהווה המשך לסרט המצליח "פוקהונטס" (1995). הסרט לא הוקרן בקולנוע, אלא הופץ רק בוידאו וב-DVD. בסיום הסרט הראשון, הספן ג'ון סמית (דונל גיבסון) נפרד מהילידים האינדיאנים ומהנערה פוקהונטס (אירן בדרד), כשהוא פצוע בחזהו; פוקהונטס מוותרת על אהבתה אליו לטובת עמה, ולא מצטרפת אליו במסעו חזרה לארצו, אנגליה. בנוסף מסתיים הסרט בהשלכתו של המושל המרושע רטקליף (דייוויד אוגדן סטיירס) כבול לספינה, כשהמלחים ובראשם החובל הצעיר תומאס תופסים את הפיקוד. בסרט השני מותקף ג'ון סמית בספינתו על ידי חיילים הטוענים שנשלחו לתופסו בהוראת המלך ג'יימס (ג'ים קאמינגס). לאחר מרדף של רטקליף, יועץ המלך, הוא מודיע לכולם שהרג את ג'ון. במקביל, פוקהונטס מתגעגעת לג'ון, וחברתה נקומה מפצירה בה לשכוח אותו. ג'ון רולף (בילי זיין), דיפלומט צעיר אנגלי, נשלח למושבה המתפתחת באמריקה על ידי המלך ג'יימס, כדי לבקש מהצ'יף לבוא לאנגליה להידברות, אך נתקל בסירוב מצד המנהיג; לעומתו, בתו פוקהונטס נענית לכך, בעקבות עמדותיה ורצונה להביא לשלום. בעודה מלווה בבריון אינדיאני וברולף, היא מפליגה לאנגליה. בדרכם לאכסניה בלונדון הם פוגשים ברטקליף, הטוען שהם מסתירים זהב מהמלך ג'יימס. רולף מנסה להביא את פוקהונטס להידברות לפני המלך, אך רטקליף הנבל מתערב ומציע להביאה אל נשף גדול העומד להתקיים בקרוב. פוקהונטס מנסה ללמוד את כללי ההתנהגות בארמון המלוכה הבריטי ולהתלבש בלבוש מערבי, ורולף מלמד אותה לרקוד; הם מתאהבים. בערב הנשף פוקהונטס מצליחה להתלבש ולהתנהג בהתאם לכללים הנהוגים במקום, אך רטקליף משבש את המצב וגורם לפוקהונטס לנזוף במלך ולהיעצר, עוד לפני שאמרה את דבריה לגבי עמה. רולף פוגש בדמות מכוסת ברדס המציעה לו לשחרר את פוקהונטס. השניים יוצאים למבצע חילוץ שבסופו הם משחררים את פוקהונטס; הדמות העלומה מתגלה כג'ון סמית. פוקהונטס חוזרת בבגדיה המקוריים לארמון המלך הנדהם, לצד ג'ון. הם מגלים למלך שרטקליף שיקר לו, והמלך אומר שלצערו הוא כבר הפליג כדי להילחם באינדיאנים. ברגע האחרון מותקפות אניותיו של רטקליף והוא מובס. כשרטקליף חוזר לחוף, המלך ג'יימס, שמחכה לו שם עם חייליו, מצווה על חייליו לאסור את רטקליף על שקריו. רטקליף נאסר על ידי חיילי המלך ונלקח לכלא. המלך מעניק לג'ון ספינה משלו, והוא מגלה שעליו לוותר על פוקהונטס למען הרפתקאותיו. רולף מצטרף במפתיע להפלגתה של פוקהונטס לאמריקה, והם מתנשקים בספינה. אתר האינטרנט הרשמי של פוקהונטס 2: מסע לעולם חדש "פוקהונטס 2: מסע לעולם חדש", במסד הנתונים הקולנועיים IMDb (באנגלית) "פוקהונטס 2: מסע לעולם חדש", באתר נטפליקס "פוקהונטס 2: מסע לעולם חדש", באתר AllMovie (באנגלית) "פוקהונטס 2: מסע לעולם חדש", באתר Rotten Tomatoes (באנגלית) "פוקהונטס 2: מסע לעולם חדש", תסריט הסרט באתר Scripts.com (באנגלית) "פוקהונטס 2: מסע לעולם חדש", באתר דיסני+ סרטים (באנגלית) "פוקהונטס 2: מסע לעולם חדש", במסד הנתונים הקולנועיים KinoPoisk (ברוסית) פוקהונטס 2: מסע לעולם חדש, במיזם "אישים" לתיעוד היצירה הישראלית
ואגנר מורה

ואגנר מניסובה דה מורה (בפורטוגזית: Wagner Maniçoba de Moura; ‏27 ביוני 1976) הוא שחקן, במאי קולנוע ומוזיקאי ברזילאי. התפרסם בזכות תפקידיו בסרטים "יחידת עילית", "יחידת עילית 2" ו"אליסיום". גילם את דמותו של פבלו אסקובר בסדרת הטלוויזיה של נטפליקס "נרקוס"; בעבורו היה מועמד לפרס גלובוס הזהב לשנת 2016. מורה נולד בעיירה רודלס וגדל בעיר סלבדור שבמדינת באהיה, בצפון-מזרח ברזיל. אמו הייתה עקרת בית, ואביו היה סמל בחיל האוויר הברזילאי. מורה הוא בוגר "האוניברסיטה הפדרלית באהיה" עם תואר בעיתונאות. הוא החל את דרכו כשחקן בקולנוע הברזילאי בתפקידים קטנים בסרטים שפרצו לתודעה העולמית וזכו להצלחה, כגון "אישה על הגובה", "קראנדירו", "איש השנה" ו"מאחורי השמש" של וולטר סאלס. הוא פרץ ככוכב מקומי בברזיל בשנת 2005 בזכות תפקיד ראשי בדרמה הארוטית "עיר תחתית", לצדה של אליס בראגה. בשנת 2007 הופיע מורה באחד הסרטים המצליחים ביותר שהופקו בברזיל – "יחידת עילית". בסרט גילם מורה את קפטן נסימינטו מהגדוד למבצעים מיוחדים של המשטרה הצבאית של ברזיל. לצורך התפקיד הוא התאמן יחד עם סוכני משטרה ברזילאים מיוחדים ובפרט עם פאולו סטובאני, ממפקדי הגדוד. מורה חזר לתפקיד קפטן נסימינטו גם בסרט ההמשך "יחידת עילית 2: האויב מבפנים", שיצא ב-2010 והיה רווחי ואף מוצלח מקודמו. בשנת 2013 שיחק מורה לראשונה בתפקיד הוליוודי ובשפה האנגלית בסרט האקשן הבדיוני של ניל בלומקאמפ "אליסיום". בסרט שיחק בתור ספיידר, מבריח הפליטים איתו מתקשר מקס דה קוסטה (מאט דיימון). בשנים 2015–2017 גילם מורה את דמותו של סוחר הסמים הקולומביאני פבלו אסקובר בסדרת הפשע של רשת נטפליקס "נרקוס". עבור תפקיד זה, מורה נאלץ לחזור לקולג' לקחת שיעורים בספרדית כדי שישמע כאילו זוהי שפת האם שלו, והוא אף העלה 18 קילוגרמים בשביל התפקיד. הוא קיבל מועמדות לפרס גלובוס הזהב לשחקן הטוב ביותר בסדרה דרמה. כמו כן, ב-2018 הוא ערך גם הופעת אורח באותו תפקיד בסדרת הבת שלה, "נרקוס: מקסיקו". ב-2019 ביים את סרטו הראשון, "מריגלה", אודות חייו של הסוציאליסט קרלוס מריגלה ובכוונתו לביים עונה בסדרה "נרקוס: מקסיקו". בשנת 2020 שיחק בסרט הדרמה הביוגרפי "סרז'יו" כנציג האו"ם בעיראק, סרז'יו ויירה דה מלו. באוקטובר 2020 חתם מורה עם סוכנות הכישרונות האמריקאית, WME. בשנת 2022 דיבב את דמות הזאב הגדול הרע בסרט האנימציה "החתול של שרק 2: משאלה אחת ודי". מלבד היותו שחקן מצליח בברזיל, מורה הוא גם סולן וחבר בהרכב מוזיקלי הנקרא "Sua Mãe". מורה נשוי לצלמת סנדרה דלגדו ואב לשני בנים. מדיה וקבצים בנושא ואגנר מורה בוויקישיתוף ואגנר מורה, במסד הנתונים הקולנועיים IMDb (באנגלית) ואגנר מורה, באתר AllMovie (באנגלית) ואגנר מורה, במסד הנתונים הקולנועיים KinoPoisk (ברוסית) "אנשים עדיין חושבים שאני פבלו אסקובר" WME Signs ‘Narcos’ Star Wagner Moura, Deadline, ‏1 באוקטובר 2020 (באנגלית)
Pastebin

Pastebin הוא סוג של יישום ווב שבו ניתן לאחסן טקסטים לטווח זמן מוגדר. סוג אתר זה הוא בשימוש בעיקר על ידי מתכנתים השומרים או מציגים פיסות קוד מקור, או מידע הגדרתי, אך בפועל כל אחד יכול לשתף בו טקסט. הרעיון שמאחורי אתרים מעין אלו הוא להפוך לנוח שיתוף ברשת של טקסטים. מנהלי לוחות הדבקה ואתרי Pastebin הם הכלים המאפשרים להעתיק תוכן טקסטואלי מהרמה המקומית, ולשתפו למיקום מרוחק באמצעות הרשת. קיימים מספר רב של אתרים מסוג Pastebin כשלכל אחד קיימות תכונות ייחודיות העונות לצורכי קהל היעד המרכזי אליו הם פונות. הוא אתר מסוג Pastebin שהושק ב-2002, ולאחר 8 שנות פעילות הגיע לכ-10 מיליון טקסטים "פעילים" שאינם ספאם או טקסטים שפג תוקפם. פחות משנה לאחר מכן צייצו בעלי אתר Pastebin.com שהם הגיעו ללמעלה מ-20 מיליון טקסטים פעילים. בפברואר 2010 נמכרה Pastebin.com על ידי בעלה הראשון פאול דיקסון לג'רואן ויידר, יזם רשת הולנדי. מספר שבועות לאחר הרכש שידרג ויידר את האתר ומיתגו כ-V2.0. בתחילת 2011 גרסת V3.0 הופעלה באתר. ביקורת נמתחה על אתר Pastebin.com מאחר שרבות מהרשומות בו התבררו כספקיות ספאם וכדומה[דרוש מקור]. ארגז חול (מחשבים) "Pastebin.com Surpasses 10 Million "Active" Pastes" "Twitter / pastebin: Time for cake!!!" "Pastebin.com Surpasses 20 Million "Active" Pastes" [1]
דוד לויתן (פירושונים)

האם התכוונתם ל... דוד לויתן – משורר ישראלי דויד לוייתן – צייר ישראלי דייוויד לויתן (אנ') – סופר יהודי-אמריקאי
הקירוב הפראקסיאלי

באופטיקה גאומטרית הקירוב הפראקסיאלי הוא קירוב זוויות קטנות. שימושיו הידועים הם טכניקת ray tracing(אנ') (מעקב אחר קרני אור במערכת אופטית, כגון עדשה) ועקיפת פרנל. קרן פראקסיאלית היא קרן שהזווית (ברדיאנים) בינה לבין הציר האופטי של המערכת קטנה, כלומר θ << 1 {\displaystyle \theta <<1} במקרה זה, מקרבים עבור הפונקציות הטריגונומטריות הבסיסיות בהתקדמות הקרן: sin ⁡ θ ≈ θ {\displaystyle \sin \theta \approx \theta } cos ⁡ θ ≈ 1 {\displaystyle \cos \theta \approx 1} tan ⁡ θ ≈ θ {\displaystyle \tan \theta \approx \theta } זהו קירוב עד לסדר ראשון בטור טיילור של הפונקציות, כלומר קירוב ליניארי. לעיתים, הקירוב של פונקציות אלו לסדר שני גם נקרא פראקסיאלי. הקירוב של פונקציות הסינוס והטנגנס לא משתנה, אך לפונקציית הקוסינוס נוסיף את האיבר מסדר שני של טור הטיילור המתאים ונקבל: cos ⁡ θ ≈ 1 − θ 2 2 {\displaystyle \cos \theta \approx 1-{\frac {\theta ^{2}}{2}}} הקירוב מסדר שני מגיע לדיוק של 0.5% בזוויות של עד 10 מעלות, אך ככל שהזווית גדלה הקירוב נעשה פחות מדויק בצורה ניכרת (ראה תמונה). לעיתים, כאשר רוצים לבצע מעקב קרניים (Ray Tracing) בזוויות קטנות, ניתן להשתמש בקירוב הפראקסיאלי כדי לעקוב אחר הקרניים שמקיימות אותו. כאשר נרצה לתאר התקדמות של הקרניים במרחב, נתאר את המצב של הקרן בנקודה על ידי הווקטור: ( x θ ) {\displaystyle {x \choose \theta }} כאשר x {\displaystyle x} מתאר את מרחק הקרן מהציר האופטי, ו θ {\displaystyle \theta } מתאר את הזווית בינה לבין הציר האופטי. כיוון שמדובר בקירוב זוויות קטנות, נוכל לתאר מערכות אופטיות כליניאריות, כלומר באמצעות מטריצה (המכונה מטריצת ABCD), באופן הבא: ( x 2 θ 2 ) = ( A B C D ) ( x 1 θ 1 ) {\displaystyle {x_{2} \choose \theta _{2}}={\begin{pmatrix}A&B\\C&D\end{pmatrix}}{x_{1} \choose \theta _{1}}} בטבלה הבאה מופיעות מטריצות העברה נפוצות: ערך מורחב – עקיפת פרנל עקיפת פרנל היא תבנית העקיפה המתקבלת כאשר גל עובר דרך מחסום בעל מפתח, על מסך שניצב בעברו האחר של המחסום במרחק גדול מספיק. בעקיפת פרנל משתמשים בקירוב הפראקסיאלי כדי לדעת כיצד הקרניים יתקדמו בקירוב של זוויות קטנות, כלומר באזור שנקרא "השדה הקרוב". בקירוב הנ"ל, תבנית העקיפה המתקבלת היא קונבולוציה של תבנית הכניסה עם פונקציית התקדמות של גל נקודתי במרחב, וזוהי אחת ההצגות של עקרון הויגנס.
פאאה

פאאה (בטהיטית: Faaa או Faa’a) היא קומונה בפרברי פפאטה, בירת פולינזיה הצרפתית שהיא מחוז של צרפת, (בצרפתית: Collectivité d'outre-mer) בדרום אוקיינוס השקט. פאאה שוכנת על האי טהיטי שבאיי החברה. אוכלוסייתה מנתה 29,719 תושבים בשנת 2012, והיא הקומונה הגדולה ביותר בטהיטי ובפולינזיה הצרפתית. ברחבי הקומונה שוכנים הרים שגובהם מגיע ל-1,500 מטרים מעל פני הים. הר אורוהנה (Mont Orohena), שגובהו 2,241 מעל פני הים, הוא הר געש רדום וניתן להבחין בו מהאי מוראה (Mo'orea) השוכן 17 ק"מ מדרום מערב לטהיטי. בזכות גלים גדולים הנוצרים לחופי הכפר טאהופו (Teahupo'o) הסמוך, מתקיימת תחרות שנתית של התאחדות גולשי הגלים המקצועיים השנתית. בשנת 1988 עברה פאאה את פפאטה בגודל אוכלוסייתה. למרות זאת המטרופולין ששתיהן שוכנות בו נקרא המטרופולין של פפאטה בגלל חשיבותה של זו האחרונה כבירת הטריטוריה ועקב חשיבותה ההיסטורית. נמל התעופה הבינלאומי של פאאה הממוקם בתחומי הקומונה שוכן במרחק של כ-5 ק"מ מדרום מערב למרכז פפאטה. זהו נמל התעופה הבינלאומי היחידי בפולינזיה הצרפתית. מנמל התעופה ממריאות טיסות לארצות הברית, ליפן ולניו זילנד. גם כיום קיים המנהג של ענידת זרי פרחים לתיירים המגיעים לאי וכמויות גדולות של פרחים נשלחות מחוות באי לנמל התעופה לצורך זה. מרציף המעבורות בפאאה מפליגות כמה מעבורות ביום למוראה ואחת לשבוע מפליגה מעבורת לבורה בורה. הכביש המהיר שעובר בסמוך לחוף המערבי של טהיטי עובר בקומונה. הכביש יוצא מפפאטה ומגיע עד לטאהופו. בנוסף, קיימת מערכת כבישים מפותחת בפאאה. האוניברסיטה של פולינזיה הצרפתית (Université de la Polynésie française) ממוקמת במרכז פאאה. באוניברסיטה לומדים סטודנטים מאיים רבים בטריטוריה. מספר הסטודנטים באוניברסיטה עומד על 2,000. אזור פאאה יושב לראשונה על ידי מהגרים מאסיה בערך בשנת 700 לספירה. בתיהם של המהגרים נבנו מעץ ומעשב וגרו בפאאה כ-400 תושבים. הם עסקו בדיג באמצעות סירות קאנו. גל הגירה נוסף הגדיל את אוכלוסיית פאאה ל-700 תושבים בשנת 1220 לערך. התושבים ניזונו מפירות עץ הלחם והבננות. בין טהיטי לבין מוראה היה קשר באמצעות סירות. בשנת 1300 לערך מנתה אוכלוסיית פאאה כבר כ-1,000 תושבים ובשנות השלושים של המאה ה-14 כבר מנתה אוכלוסיית פאאה כ-1,300 תושבים. חלק ניכר של האוכלוסייה עבר להתגורר בחלק הפנימי של האי עקב סופות הציקלון שהכו בחופים ועקב הגאות. בראשית המאה ה-17 מנתה אוכלוסייתה של פאאה 1,500 תושבים. באותה תקופה החל המגע עם האירופאים שהגיעו בעקבות גילוי טהיטי. באמצע המאה ה-19 עזבו רבים מתושבי פאאה את טהיטי והגיעו לקליפורניה בעקבות הבהלה לזהב. בראשית המאה ה-20 מנתה אוכלוסייתה של פאאה 5,000 תושבים. בשנת 1962 הוקם בתחומי הקומונה נמל התעופה הבינלאומי פאאה המשמש כשער הכניסה האווירי של פולינזיה הצרפתית. מדיה וקבצים בנושא פאאה בוויקישיתוף אתר האינטרנט הרשמי של פאאה (בצרפתית) Population of Faaa, VEN, French Polynesia, Thomas Brinkhoff: City Populations
בואלה

בואלה (Buala) היא עיירה באיי שלמה. העיירה שוכנת על האי סנטה איזבל (Santa Isabel) שהוא האי הארוך בקבוצת האיים. התחבורה לאי מתבצעת על ידי מעבורות מהוניארה הבירה. העיירה שוכנת בין החוף לבין ההרים המיוערים בצפיפות וגובהם מגיע עד ל-1000 מטרים מעל פני הים. עקב כך אין לעיירה עתודות קרקע והיא לא יכולה להתפתח באופן משמעותי. האקלים הוא טרופי וכמות המשקעים בעיירה גבוהה. בעבר קיבלה העיירה את אספקת החשמל שלה מדיזל-גנרטור וכיום פועלת במקום תחנת כוח הידרואלקטרית קטנה. GeoHive - Solomon Islands population statistics ערך זה הוא קצרמר בנושא יישובים באוקיאניה. אתם מוזמנים לתרום לוויקיפדיה ולהרחיב אותו.
דקמווירי

הדקמווירי הייתה ועדה בת 10 חברים שהוקמה ברומא העתיקה לצרכים שונים כגון חלוקת אדמות לאזרחים, הקמת קולוניות וכו'. ועדת ה-10 המפורסמת ביותר בימי הרפובליקה הרומית היא זו שהוקמה סביב שנת 450 לפנה"ס על פי דרישת ההמון הפלבאי לכינון חוקה כתובה לרפובליקה. הסנאט הרומי הסכים לדרישת ההמון ומינה ועדת 10 שכללה ברובה בני אצילים (פאטריקים) אך גם נציגים פלבאים. ה-10 מונו לתקופה של שנה ושלטו ברומא ביד רמה עד כי שלטונם זכה לכינוי "הדקמוויראט". בתום השנה העלתה על הכתב וועדת ה-10 את חוקתה של רומא אך סירבה להתפטר והמשיכה לכהן שנה שנייה שבסופה פרסמה את "12 הלוחות". גם בתום השנה השנייה סרבה הוועדה לוותר על שלטונה המוחלט עד כי ההמון לא הכיר בה, פרש מרומא והביא להדחתה ולהחזרת שלטון הקונסולים. דקמווירי, באתר אנציקלופדיה בריטניקה (באנגלית)
פרינקפס סנאטוס

פרינקפס סנאטוס (Princeps Senatus, מילולית: הראשון בסנאט) - יושב ראש הסנאט ברומא העתיקה. בימי הרפובליקה הרומית הפרינקפס סנאטוס מונה על ידי שני הקנסורים לתקופת כהונה בת 5 שנים מתוך פטריקים שהיו קונסולים-לשעבר ובדרך כלל גם קנסורים-לשעבר - עם אפשרות לכהונה נוספת. על-מנת להיבחר לתפקיד הפרינקפס, היה על המועמד להיות בעל מוניטין פוליטי ללא רבב ולהיות מקובל על שאר הסנאטורים. אף על פי שלפרינקפס סנאטוס לא הייתה סמכות של ממש, התואר העניק כבוד עצום לנושא בו ואכן רבים מגדולי הרומאים נשאו בו עם השנים, ובהם פאביוס מאקסימוס ופובליוס קורנליוס סקיפיו אפריקנוס. תפקידי הפרינקפס סנאטוס היו לפתוח ולנעול את ישיבות הסנאט, לקבוע את סדר יומו, לקבוע את מקום ישיבות הסנאט, לנהל את ישיבות הסנאט ולייצג את הסנאט כלפי חוץ (מדינות זרות או בעלי תפקידים אחרים ברומא עצמה). בתקופת האימפריה תפקיד הפרינקפס עבר לקיסרים, ולכן תוארם הרשמי היה "פרינקפס" - משום שאוגוסטוס רצה להיראות כלפי חוץ כממשיך הרפובליקה ולא כשליט יחיד. פרינקפס סנאטוס, באתר אנציקלופדיה בריטניקה (באנגלית)